text: Arbejdsulykke: 17-årig ramt af et ton korn
  26 oktober 2017 kl. 16.45
  Onsdag blev en 17-årig ung mand ramt af en big-bag med 1100 kilo hvede. Han er nu indlagt på Odense Universitetshospital med ukendte skader.
  Den 17-årige mand arbejdede onsdag på Skærtoft Mølle på Als, hvor han var ved at køre spelt i løs vægt på en teleskoplæsser, da ulykken sker, skriver Landbrugsavisen.dk.
  Ved et uheld får den 17-årige skovlen ind i en big-bag fyldt med 1100 kilo hvede, som står, hvor han kører med spelten.
  Big-bags står i følge avisen i to lag, og da det er den nederste big-bag, der er gået hul i, forsøger den unge mand at forhindre kornet i at fosse ud. Det betyder, at den big-bag, der står oven på den ødelagte big-bag, tipper og falder ned over den 17-årige, som ender på jorden med 1100 kilo oven på sig uden at kunne røre sig eller tilkalde hjælp. 
  Efter nogle timer blev det opdaget, og den unge mand blev fragtet til Odense Universitetshospital. Han er ifølge Landbrugsavisen sluppet fra uheldet uden varige mén.
  Arbejdstilsynet er involveret i sagen.
  